ผวา ชายถอดเสื้อ ไล่เลียราวสะพาน เขียนป้ายแปะจักรยาน ติด โควิด (คลิป)
สาวผวา เห็นชายถอดเสื้อ เลียราวสะพาน เขียนป้ายแปะหน้าจักรยาน #ติดโควิด กลางสี่แยกไฟแดงย่างเนิ้ง อ.สารภี จ.เชียงใหม่ สาวเห็นคว้ามือถือถ่ายคลิป ก่อนโพสต์เตือนชาวบ้าน ขออย่าดราม่า ชาวโซเชียลแห่วิจารณ์หึ่ง บ้างบอกไม่เหมาะสม-สร้างความแตกตื่น บางคอมเมนต์ บอกชายดังกล่าววิกลจริต เคยรักษาตัวที่ รพ.สวนปรุง จนท.ทราบเรื่องแล้วเร่งติดตามตัว เมื่อวันที่ 10 เม.ย.63 ผู้สื่อข่าวรายงานว่า ผู้ใช้เฟซบุ๊กชื่อ Mayple Rungthiwa ได้โพสต์คลิปวิดีโอความยาวประมาณ 10 วินาที โดยระบุข้อความว่า เมื่อช่วงเย็นวันที่ 10 เม.ย.2563 เวลาประมาณ 16.00 น. หนูไปในตัวสารภีมาค่ะ ขากลับจอดรถติดไฟแดงที่แยกยางเนิ้งค่ะ (แยกที่จะไปโรงเรียนสารภีพิทยาคม เผื่อใครนึกไม่ออก) ระหว่างที่จอดรถติดไฟแดงอยู่นั้น หนูเห็นมีผู้ชายคนนึงปั่นจักรยานมาทางไหนไม่ทราบค่ะ เพราะมันเป็นสี่แยก เห็นอีกทีเขาจอดอยู่กลางไฟแดงก่อนค่ะ เขาเลียมือเลียเเขนตัวเอง หน้ารถจักรยานมีกระดาษแปะไว้เขียนว่า #ติดโควิด-19 แล้วหนูจอดรถติดไฟแดงเป็นคันแรก ผู้ชายคนดังกล่าวปั่นจักรยานมาข้างรถหนู (ตรงที่หนูจอดจะเป็นสะพานเล็กๆนะคะ) จะมีราวเหล็ก ผู้ชายคนนั้นเขาก้มเลียราวสะพานค่ะ หนูอี๋มาก ทั้งขยะแขยง ทั้งกลัว กลัวเขามาเลียรถหนู มันใกล้มากๆค่ะ ฝากเตือนได้มั้ยคะ อย่าดราม่านะคะ อย่าด่าหนูนะ ถ้าเกิดเขาติดโควิด-19 จริงๆ แล้วเขามาทำแบบนี้ มันเป็นอันตรายต่อคนอื่นๆมากๆ ถ้ามีคนเดินมาจับราวสะพานต่อจะเกิดอะไรขึ้น ถึงแม้เขาอาจจะไม่ได้เป็นโควิด-19 แต่ก็ไม่ควรทำแบบนี้ หนูไม่ได้ประจาน หนูแค่อยากเตือนคนอื่นๆค่ะหลังจากโพสต์ดังกล่าวถูกเผยแพร่ออกไป ผู้คนในโลกโซเชียลต่างเข้ามาแสดงความคิดเห็นจำนวนมาก ถึงการกระทำของชายคนดังกล่าวว่า เป็นการกระทำที่ไม่เหมาะสม และสร้างความแตกตื่นให้กับประชาชน แต่บางคอมเมนต์ก็ระบุว่า ชายดังกล่าวเป็นชายวิกลจริต สติไม่สมประกอบ และเคยรักษาอยู่ที่โรงพยาบาลสวนปรุงมาก่อน ซึ่งทางเจ้าหน้าที่ตำรวจ สภ.สารภี พร้อมด้วยฝ่ายปกครอง และสาธารณสุขอำเภอ จะทำการสืบสวนและติดตามชายดังกล่าวมาสอบสวนต่อไป
ผวา ชายถอดเสื้อ เลียราวสะพาน เขียนป้ายติดหน้าจักรยาน #ติดโควิด กลางสี่แยกไฟแดงย่างเนิ้ง อ.สารภี จ.เชียงใหม่ สาวเห็นคว้ามือถือถ่ายคลิป ก่อนโพสต์เตือนชาวบ้าน ขออย่าดราม่า 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ผู้ป่วยโควิด,ข่าวทั่วไป